Quo vadis umanita 2023 - O lume în declin (II)

Cum va arăta 2023? Pentru 2023, Universul ne transmite un mesaj clar că, vom fi părtași la un fenomen cosmic care se produce ciclic și anume de trezire a inteligenței materiei, care influențează și potențează creșterea vibrației Terra cu efecte directe în ridicarea conștiinței colective la nivel global, ce se manifestă printr-o amplificare a respectului de sine al popoarelor în fața nedreptăților și abuzurilor de putere, îngrădirii drepturilor și libertăților, sărăciei și inegalităților de tot felul. Așa cum se spune în folclor, este momentul în care „regii” (elitele conducătoare) își vor arăta goliciunea sufletească, iar măștile sub care se ascundeau vor cădea, chipurile schimonosite de aroganță și dispreț față de vulg, vor apărea în fața reflectoarelor.

Scandalul Qatargate va ocupa cu generozitate paginile mass-media și televiziunilor euro- atlantice, transformându- se într-o mișcare a globaliștilor transgendriști și transumaniști de răzbunare pentru „tupeul” acestui mic, dar bogat și puternic emirat, de a refuza să promoveze la Campionatul Mondial de Fotbal a acestui model de organizare societară și mai „grav”, că nu a permis „noului Messia”, actorașului Zelenscki să se adreseze lumii la deschiderea evenimentului. De altfel, Qatarul a mai fost ținta unor acțiuni de boicot din partea globaliștilor democrați de la Casa Albă, sub administrația Obama, care solicita țărilor din Golf și Arabiei Saudite, să atace acest emirat sub pretextul că finanțează terorismul internațional. Se „uită” concluzia comisiei de anchetă a Congresului american privind atentatele din 2001, în care au fost implicați 16 din cei 18 teroriști provenind din Arabia Saudită, considerată finanțator al terorismului și obligată să plătească despăgubiri familiilor victimelor și companiilor afectate. În realitate, era vorba de refuzul Qatarului de a achiziționa armament modern numai din SUA, excluzând din competiție companiile din Rusia și China.

Ulterior sub administrația Trump, embargoul asupra Qatarului a fost ridicat imediat după semnarea unui contract substanțial de achiziții de armament cu firme americane și a unui aranjament între companiile americane și qatareze privind exportul în comun a gazului lichefiat spre Europa, știindu-se că acest emirat are cea mai modernă infrastructură. În privința Arabiei Saudite, s-a procedat după același model, administrația Trump a semnat mai multe contracte de export de armament și echipamente militare moderne în valoare de câteva sute de miliarde de dolari, astfel că s-a renunțat a mai considera acest stat responsabil de atentatele din 2001 și de învinuirile aduse prințului moștenitor, de implicare în asasinarea ziaristului Kasogy, în Consulatul saudit din Turcia.

Acum a venit rândul Europei să cadă în capcana americană după aplicarea sancțiunilor împotriva Rusiei, când a renunțat la gazul rusesc, dar fiind dependentă acum de livrările de gaz lichefiat din SUA și Qatar, la prețuri de 2-3 ori mai mari față de cel rusesc, ceea ce a stârnit „mânia” și dezamăgirea europenilor în frunte cu președintele Macron, însă fără rezultate încurajatoare. Dacă UE, sub presiunea neo-marxiștilor globaliști va trece la acțiuni politicodiplomatice de boicotare a intereselor economice ale Qatarului în contextul actualului scandal de corupție, își va semna sinuciderea economică, recesiune, haos și faliment financiar.

Cu siguranță că, Rusia va folosi cu abilitate această oportunitate pentru a izola energetic Europa, limitându-i accesul la sursele de aprovizionare din zona Golfului, țările OPEC și Rusia având înțelegeri în acest sens. Anul 2023 va prefigura noi conflicte asimetrice care vor abate atenția de la războiul din Ucraina care deja a obosit comunitatea euro-atlantică și nu numai, de la Arctica, până în Asia Centrală (Armenia-Azerbaidjan), Turcia-Grecia, Serbia-Kosovo și lista poate poate fi „îmbogățită” cu alte stări de tensiune și amenințări de izbucnire a unor războaie locale. De fapt, în spatele acestor conflicte se află goana după acapararea și devorarea resurselor planetei de către giganții industriali care dispun de forță financiară de multe ori mai mare decât PIB-urile unor țări dezvoltate.

Exemplul concludent îl poate constitui „războiul rece” care se duce pe tăcute în Arctica, considerată de specialiști ca deținând jumătate din rezervele de hidrocarburi ale planetei și minereuri bogate în metale rare necesare industriei aeronautice, telefoniei mobile și tot ce se leagă de noile tehnologii, cât și pentru armamentul ce se pregătește pentru războaiele viitoare bazate pe I.A. și nanotehnologii. Vom asista în acest an la declanșarea unei adevărate curse a înarmărilor cu tehnologii de ultimă generație, competiția între marile puteri va fi extrem de dură și nemiloasă.

Asistăm la revenirea în forță a Japoniei în această confruntare, având ambiții clare de a deveni a treia putere militară a lumii, după SUA și China. Pentru aceasta, guvernul Kishida a hotărât la aprobarea bugetului pentru 2023 să dubleze cheltuielile pentru înzestrarea și modernizarea forțelor armate, iar în următorii cinci ani să atingă 2% din PIB. Este de fapt expresia noii politici nipone de a renunța la postura strict defensivă impusă după al Doilea Război Mondial, noua sa doctrina strategică prevede achiziționarea de capacități ofensive de contra-atac, pentru a fi în măsură să lovească teritoriul inamic în adâncime.

Este reacția față de amenințările de securitate venite din partea Chinei și Coreei de Nord, situație care anunță modificări majore în geopolitica zonei Asia-Pacific. În SUA se vor amplifica scandalurile de corupție la nivelul diverșilor notabili la nivel local în diferite state, inclusiv cu implicarea unor politicieni de rang înalt din Congres și Senat. Astfel, la 17 noiembrie 2022, FBI, după ani de investigații și verificări, a reușit arestarea a 17 arabi și notabilități locale din New-Jersey acuzați de corupție, trafic de organe umane, trafic de părți din organe de bebeluși, spălare de bani, cotrafaceri de produse de lux, folosindu-se de fundații „caritabile” evreiești, majoritatea sumelor provenind din Israel prin intermediului unui bancher din Elveția. Șeful unității de luptă anti-corupție din FBI, Ed Kaher, a declarat presei că: „Problema corupției în New-Jersey este una dintre cele mai complexe, statul în cauză este considerat ca cel mai corupt, iar scandalul are ramificații enorme.

De altfel, în 2009, au fost arestate 44 de personalități locale, politice și religioase sub acuzația de trafic de organe umane, spălare de bani (dolari ascunși în cutii cu cereale, etc.), însă crima organizată nu a fost complet eradicată, situația continuându-se în toată această perioadă, în ciuda numeroaselor arestări pe parcursul anilor 2012-2015”. Fără comentarii! Europa va fi în continuare primul client la petrolul rusesc, achitând zilnic o factură de 640 milioane de euro, indică un raport întocmit recent de Center for Research on Energy and Clear Air (CREA) din Finlanda, iar General Motors, Ford, Google și alte companii americane, s-au asociat pentru construirea de centrale electrice virtuale. Am subliniat doar câteva evenimente care vor debuta în 2023.

Ce se va întâmpla cu România în 2023? În 2023, România va continua să fie în linia de miră a prădătorilor economici euro-atlantici de a jefui în continuare ceea ce a mai rămas din bogățiile solului și subsolului și de promovare a unor politici guvernamentale de depopulare planificată a țării, generând un sentiment de dezamăgire și lehamite, mai ales în rândul tinerei generații, fapt ce-i determină să plece din țară în căutarea unui loc de muncă care să le asigure un trai decent. Cine va lua locul românilor? Este simplu de constatat că, în ultima perioadă se face o campanie abilă pentru „salvarea” domeniilor construcții și horeca, aducând forță de muncă din: Filipine, Pakistan, India, Vietnam ș.a., iar în scurt timp vom asista la o „revigorare” a agriculturii prin finanțarea unor proiecte guvernamentale de încurajare a agriculturii inteligente care va scoate din ecuație micii fermieri români și instituirea unor reguli stricte care să împiedice creșterea în gospodăriile individuale a animalelor și păsărilor, atât prin condiționări fito-sanitare aberante, dar și printr-o creștere nejustificată a hranei acestora.

Țăranul român va fi obligat să devină un client fidel al marilor magazine străine pentru a-și cumpăra un pui congelat, ouă contaminate cu tot soiul de chimicale, lapte „pasteurizat” (adică lapte praf cu zer de lapte în cele mai fericite cazuri), legume și fructe de import modificate genetic și pline de substanțe generatoare de boli precum cancerul. Vecinii de la Est la Vest își vor înteți atacurile la adresa României, fiecare revendicând părți din actualul teritoriu, inclusiv „frații noștri” din dreapta Prutului, visează la o Moldova Mare, revendicându-l pe Ștefan cel Mare și tot ceea ce este legat de istoria și cultura Moldovei. Actuala conducere basarabeană formată din alogeni globaliști în frunte cu președinta Maia Sandu, va fi sprijinită în acest demers cu abilitate de oculta occidentală pentru a forța conducerea țării să facă noi concesii corporațiilor străine oferindu-le facilități fiscale de care nici nu ar putea fi vorba la ele în țară sau în alte țări europene.

Ungaria condusă de premierul Orban a anunțat că analizează posibilitatea părăsirii UE dacă se continuă condiționările privind accesul la fondurile europene, ceea ce înseamnă că nu va mai avea nici cea mai mică apăsare să nu-și intensifice măsurile anti-românești și să-și realizeze visul de creare a autonomiei Ardealului. La vest, Serbia sub presiunea conflictului cu provincia – „stat” Kosovo, va încerca să reactiveze iredentismul bănățean, iar Bulgaria să se „decupleze” de România pentru a fi primită în spațiul Schengen. Cum vor reacționa instituțiile statului român la aceste amenințări, nu este greu de anticipat, dacă se vor menține la butoanele puterii personaje lipsite de demnitate și respect față de sacrificiile înaintașilor noștri care s-au jertfit să păstreze intact acest trup al țării, și așa plin de amputări și răni nevindecate.

Ne putem aștepta la o atitudine de servilism binecunoscută nouă, când după evenimentele sângeroase din decembrie 1989, emanații au decis liber la jefuirea țării pe care „dictatorul odios”, a lăsat-o fără datorii, cu visteria în lei plină, cu creanțe externe de peste 3 miliarde $, cu o industrie retehnologizată și o agricultură performantă care hrănea cu alimente proaspete și de calitate superioară, atât Europa de Vest cât și cea de Est. Menținerea în continuare a trupelor aparținând statelor puternice din NATO pe teritoriul României, are nu numai scopul de a contibui la „întărirea apărării pe flancul estic al Alianței” în fața amenințărilor Rusiei și în viitor a unei Ucraine dezmembrată și haotică, ci și pentru a urmări cu discreție protejarea intereselor corporațiilor occidentale care activează în spațiul românesc și ucrainean. De altfel, este știut că, în strategia de securitate americană și a celorlalte state occidentale, prezența militară în țările aflate în sfera de interes a corporațiilor, reprezintă o garanție pentru noi investiții și relocări de unități de producție. Întrebarea care mă preocupă este, dacă în situația izbucnirii unor conflicte interne provocate de organizații extremist-iredentiste maghiare sprijinite de guvernele de la Budapesta și Moscova, sau pe frontiera de est cu Basarabia și Ucraina, forțele NATO staționate în România vor interveni alături de armata română și forțele de ordine pentru anihilarea inamicului, ori vor asista pasiv, pentru ca ulterior să se transforme în trupe de ocupație care vor „garanta” starea de fapt rezultată în urma conflictului, după modelul Kosovo?

În concluzie, România va rămâne în continuare prinsă în menghina intereselor geopolitie, geostrategice și geoeconomice ale marilor puteri, care vor modela după bunul lor plac evoluția societății românești, vor rescrie istoria, vor inventa noi tradiții, obiceiuri, sărbători, vor săpa cu spor la rădăcinile ortodoxiei pentru a goli sufletele de credință străbună. Din păcate, vom fi martori și victime directe ale unui nou tip de război hibrid, mai periculos decât celelalte, care vizează ștergerea identității culturale și spirituale a popoarelor. Este vorba de războaiele spirituale care își vor pune amprenta asupra viitorului civilizației umane, în era globalizării, I.A. și noilor tehnologii ale cunoașterii.

În încheiere, tabloul prezentat la lucrările Forumului Economic Mondial de la Davos (16-20 ian.) de Nouriel Roubini, premiul Nobel pentru economie, care a prevăzut criza economică din 2008, cu cele 10 amenințări care pun în pericol ordinea mondială și democrațiile, identificate de acesta drept cele „zece porunci”, numite de el „Megamenace” se referă la: o creștere economică mondială slabă; creșterea inflației; mama tuturor crizelor, creșterea datoriei publice care a atins în unele țări dezvoltate și 420% din PIB; eșecuri publice și private; bomba cu efect întârziat-demografică; capcana banilor câștigați ușor și sfârșitul boomului economic; marea stagflație; prăbușirea monedelor și instabilitate financiară; sfârșitul mondializării; amenințările Inteligenței Artificiale; noul război rece; schimbări climatice care vor transforma Terra într-o planetă nelocuibilă (schimbările climatice ne vor distruge, deja cauzează pagube grave în SUA, Asia, America Latină, din cauza secetei, ceea ce se va reflecta într-o creștere aberantă a prețurilor la alimente și la materiile prime care stau la baza industriei agro-alimentare). Tot în acest cadru, directoarea generală a FMI, Kristalina Georgieva a ținut să atragă atenția că asistăm la „o confluență a calamităților reprezentând cel mai important test de la cel de-al Doilea Război Mondial”. Deci așa cum am menționat și eu în conținutul materialului, situația la nivel global este la punctul terminus și impune luarea unor măsuri urgente comune, pentru a supraviețui „tornadei” care va mătura totul în calea sa.

Gl.BG.(r) Gheorghe Dragomir

Contents